
*Kvietimo priedas Nr. 1*



**TECHNINĖ SPECIFIKACIJA**

1. **SĄVOKOS IR SUTRUMPINIMAI/ BENDRA INFORMACIJA**
   1. **Pirkėjas / Perkančioji organizacija – Vilniaus universitetas.**
   2. **Tiekėjas / Paslaugų teikėjas** – ūkio subjektas – fizinis asmuo, privatusis ar viešasis juridinis asmuo, kita organizacija ir jų padalinys arba tokių asmenų grupė, įskaitant laikinas ūkio subjektų asociacijas, su kuriuo Pirkėjas sudarys šio Pirkimo sutartį.
   3. **Sutartis** – Pirkimo sutartis, sudaroma tarp Tiekėjo ir Pirkėjo dėl šio Pirkimo objekto.
2. **PIRKIMO OBJEKTAS**
   1. Pirkimo objektas – DVS „AVILYS“ naujų funkcionalumų sukūrimo paslaugos, naudojant Java Spring Boot programavimo technologijas (toliau – paslaugos).
   2. Pirkimo objektas į pirkimo objekto dalis neskaidomas, todėl Tiekėjas privalo teikti pasiūlymą visai žemiau nurodytai pirkimo objekto apimčiai.
   3. Paslaugos teikiamos: nuotoliniu būdu ir (ar) Vilniaus universiteto patalpose, Vilniuje, Lietuvos Respublikoje.
   4. Paslaugų apimtys:

**1 lentelė.**

|  |  |  |  |  |  |
| --- | --- | --- | --- | --- | --- |
| **Eil. Nr.** | **Paslaugų pavadinimas** | **Maksimali paslaugų apimtis ir mato vnt.** | **Užsakymų teikimas** | | **Paslaugų teikimo terminas nuo Sutarties įsigaliojimo** |
| **Taip**  **(žymėti, jei paslaugų užsakymai bus teikiami pagal poreikį, periodiškai ar kt.)** | **Ne**  **(žymėti, jei nurodytu laiku bus pristatytas visas perkamas paslaugų kiekis)** |
| 1. | Konsultacijų paslaugos padaryto sprendimo įdiegimui | 4 val. |  |  | 15 d. d. |
| 2. | Poreikio analizė ir dokumentavimas | 3 d. d. |
| 3. | Sprendimo programavimas, derinimas, pritaikymas | 15 d. d. |

* 1. Aukščiau esančioje lentelėje nurodytas paslaugų kiekis yra maksimalus. Pirkėjas neįsipareigoja nupirkti viso nurodyto maksimalus paslaugų kiekio
  2. Užsakymų teikimo tvarka:
     1. Sutarties galiojimo laikotarpiu paslaugų teikimui užsakymai teikiami pagal Pirkėjo poreikį.
     2. Užsakymų teikimo tvarka: užsakymai bus teikiami Sutartyje Tiekėjo nurodytu el. pašto adresu ir bus laikomi gautais sekančią darbo dieną po išsiuntimo.

1. **REIKALAVIMAI PASLAUGOMS**

3.1. Jei pirkimo dokumentuose naudojami konkretūs modeliai ar šaltiniai, konkretūs procesai ar prekės ženklai, patentai, tipai, konkreti kilmė ar gamyba ir pan., jie gali būti pakeisti lygiaverčiais.[[1]](#footnote-2)

3.2. Aprašymas ir reikalavimai perkamoms paslaugos nurodyti techninės specifikacijos priede Nr. 1.

1. **KOKYBĖ IR TRŪKUMŲ PAŠALINIMAS**
   1. Paslaugų ir (ar) paslaugų rezultato trūkumais laikomi neatitikimai Techninės specifikacijos reikalavimams ir teisės aktams, reglamentuojantiems paslaugų kokybę;
   2. Suteiktų paslaugų priėmimo metu nustačius neatitikimą numatytiems reikalavimams, Pirkėjas per 5 (penkias) darbo dienas el. paštu praneša Paslaugų teikėjui apie trūkumus, o Paslaugų teikėjas per 5 (penkias) darbo dienų turi pašalinti trūkumus ir apie tai informuoti Pirkėją el. paštu.
2. **APLINKOSAUGINIAI REIKALAVIMAI**

5.1. Pirkimui yra taikomi Aplinkos apsaugos kriterijai, vadovaujantis Lietuvos Respublikos aplinkos ministro 2022 m. gruodžio 13 d. įsakymu Nr. D1-401 „Dėl Lietuvos Respublikos aplinkos ministro 2011 m. birželio 28 d. įsakymo Nr. D1-508 „Dėl Produktų, kurių viešiesiems pirkimams ir pirkimams taikytini Aplinkos apsaugos kriterijai, sąrašo, Aplinkos apsaugos kriterijų ir aplinkos apsaugos kriterijų, kuriuos perkančiosios organizacijos ir perkantieji subjektai turi taikyti pirkdami prekes, paslaugas ar darbus, taikymo tvarkos aprašo patvirtinimo“ pakeitimo“ patvirtinto Aplinkos apsaugos kriterijų taikymo, vykdant žaliuosius pirkimus, tvarkos aprašo (toliau – Aprašas) II skyriaus 4.4.3 papunkčiu.

**2 lentelė.**

|  |  |  |
| --- | --- | --- |
| **Eil. Nr.** | **Reikalavimas** | **Atitiktį įrodantys dokumentai** |
| 5.1. | Vadovaujantis Aprašo II skyriaus 4.4.3 papunkčiu pirkimas laikomas žaliuoju, kadangi:  perkama tik nematerialaus pobūdžio (intelektinė) ar kitokia paslauga, nesusijusi su materialaus objekto sukūrimu, kurios teikimo metu nėra numatomas reikšmingas neigiamas poveikis aplinkai, nesukuriamas taršos šaltinis ir negeneruojamos atliekos. | Pirkimas laikomas žaliu dėl Pirkimo objekto pobūdžio, papildomų dokumentų nereikalaujama. |

1. **REIKALAVIMAI DĖL ATITIKTIES BENDRAJAM DUOMENŲ APSAUGOS REGLAMENTUI (BDAR)**

**3 lentelė.**

|  |  |  |
| --- | --- | --- |
| 6.1. | Asmens duomenų saugumas (BDAR 32 str.) ir Pritaikytoji / standartizuotoji asmens duomenų apsauga (BDAR 25 str.) | Tiekėjas / Paslaugų teikėjas ir (arba) kitos Šalys, veikiantys kaip duomenų tvarkytojai ir tvarkantys Pirkėjo / Užsakovo asmens duomenis, turi įgyvendinti technines ir organizacines priemones, kad apsaugotų Pirkėjo / Užsakovo duomenis pagal BDAR reikalavimus, užtikrinant, be kita ko, atitikimą pritaikytosios duomenų apsaugos (*data protection by design*) ir standartizuotosios duomenų apsaugos (*data protection by default*) (BDAR 25 str.) įskaitant, bet neapsiribojant saugojimo terminų nustatymą, asmens duomenų trynimą ar anonimizavimą automatizuotomis priemonėmis. Tiekėjas / Paslaugų teikėjas turi pateikti visų Šalių, tvarkančių Pirkėjo / Užsakovo asmens duomenis, aukščiau nurodytų reikalavimų įgyvendinimo įrodymus Pirkėjui / Užsakovui. |
| 6.2. | Duomenų tvarkymo susitarimas (BDAR 28 str.) | Tiekėjas / Paslaugų teikėjas po Sutarties pasirašymo nedelsiant turi su Pirkėju / Užsakovu sudaryti duomenų tvarkymo susitarimą (DTS), pagal Pirkėjo / Užsakovo pateiktą DTS formą. Tais atvejais, kai Pirkėjo / Užsakovo asmens duomenis tvarkys kita Šalis, Tiekėjas / Paslaugų teikėjas turi užtikrinti, kad kita Šalis su Pirkėju / Paslaugų teikėju sudarys DTS pagal Pirkėjo / Užsakovo pateiktą DTS formą. Pagrįstais atvejais, kai nėra galimybės sudaryti DTS pagal Pirkėjo / Užsakovo pateiktą formą, Tiekėjas / Paslaugų teikėjas turi užtikrinti, kad duomenų tvarkytojo paslaugų teikimo sąlygose, be kita ko, būtų įtrauktos pagal BDAR 28 straipsnio 3 dalį privalomos nuostatos. |
| 6.3. | Incidentai / saugumo pažeidimai (BDAR 28 str. 3 d. f p., BDAR 33 str. 2 d.) | Pirkėjas / Užsakovas turi būti nedelsiant informuojamas apie Sistemos informacijos ir kibernetinės saugos įvykius ir incidentus ar asmens duomenų saugumo pažeidimus, jų įtaką Pirkėjo / Užsakovo informacijos ir duomenų saugumui bei jų valdymo būklę. Pirkėjas / Užsakovas turi turėti galimybę susisiekti su saugos įvykius ir incidentus valdančiais asmenimis, kad įsitikinti valdymo proceso efektyvumu. |
| 6.4. | Duomenų subjektų teisių įgyvendinimas (BDAR III skyrius, BDAR 28 str. 3 d. e p.) | Produktai (sistemos) ir (arba) paslaugos turi būti sukonfigūruotos taip, kad leistų Pirkėjui / Užsakovui įgyvendinti BDAR numatytas duomenų subjektų teises: teisę būti informuotam apie duomenų tvarkymą, teisę susipažinti su asmens duomenimis, teisę reikalauti ištaisyti duomenis, teisę būti pamirštam, teisę apriboti duomenų tvarkymą, teisę nesutikti su duomenų tvarkymu, teisę į duomenų perkeliamumą (BDAR III skyrius). Visi Pirkėjo / Užsakovo Tiekėjui / Paslaugų teikėjui perduoti duomenų subjektų prašymai neturi būti papildomai apmokestinami. |
| 6.5. | Duomenų perdavimas į trečiąsias šalis (BDAR V skyrius) | Tiekėjas / Paslaugų teikėjas turi užtikrinti, kad Pirkėjo / Užsakovo duomenys nebus perduodami už Europos ekonominės erdvės ribų, nebent egzistuotų bent viena iš BDAR V skyriuje numatytų perdavimo už Europos ekonominės erdvės ribojimo išimčių. |
| 6.6. | Duomenų perdavimo susitarimas | Tiekėjas / Paslaugų teikėjas turi užtikrinti jam perduodamų asmens duomenų saugumą, vadovaujantis bendraisiais duomenų apsaugos principais, numatytais BDAR 5 str., bei užtikrinti pritaikytosios duomenų apsaugos (*data protection by design*) ir standartizuotosios duomenų apsaugos (*data protection by default*) atitikimą pagal BDAR 25 str. Taip pat po Sutarties pasirašymo nedelsiant pasirašyti duomenų perdavimo susitarimą pagal Pirkėjo / Užsakovo pateiktą duomenų perdavimo susitarimo formą. |

1. **PRIEDAI**

7.1. Priedas Nr. 1. DVS „AVILYS“ integracijos, dokumentų šablonų konfigūravimo ir derinimo proceso techninė specifikacija

1. Lygiaverčiu laikomas pirkimo objektas, kurio savybės nėra prastesnės (t. y. tokios pat arba geresnės) negu pirkimo dokumentuose perkamam objektui keliami reikalavimai ir siūlomą lygiavertį pirkimo objektą galima panaudoti pagal paskirtį be jokių apribojimų (įskaitant bet neapsiribojant išvardintais):

   • neatliekant papildomų sąveikaujančių elementų pakeitimų;

   • panaudojimas neturės įtakos sąveikaujančių elementų greitesniam susidėvėjimui, gedimams ir (ar) garantijos praradimui;

   • numatytas tarnavimo laikotarpis nėra trumpesnis;

   • nėra prastesnio techninio pažangumo lygio.

   Siūlant lygiavertį pirkimo objektą, privaloma pateikti dokumentus, įrodančius atitiktį pirkimo objektui keliamiems reikalavimams. Tokie dokumentai galėtų būti Lietuvos Respublikoje įsteigtos atitikties vertinimo įstaigos tyrimų ataskaita ar pažyma, taip pat pripažįstama kitose šalyse įsteigtų lygiaverčių atitikties vertinimo įstaigų išduotos pažymos. Jeigu Tiekėjas negali gauti nurodytų pažymų ar tyrimų ataskaitų dėl nuo Tiekėjo nepriklausančių aplinkybių ir objektyviais, rašytiniais įrodymais įrodo, kad siūlomas lygiavertis pirkimo objektas atitinka Techninėje specifikacijoje nurodytus reikalavimus ar kriterijus, pasiūlymų vertinimo kriterijus ar pirkimo sutarties vykdymo sąlygas, Pirkėjas pripažįsta ir kitas tinkamas priemones. Tačiau tinkamomis priemonėmis nelaikoma Tiekėjo savideklaracija be konkrečių, techninių įrodymų. Pirkėjas pasilieka sau teisę atlikti Pavojaus rizikos vertinimą jei siūlomos prekės lygiavertiškumui pateikti dokumentai bus nepakankami. [↑](#footnote-ref-2)